open-index/open-wikipedia-markdown huggingface dataset:
Liste over stortingsrepresentanter for Ålesund og Molde

**Liste over stortingsrepresentanter for Ålesund og Molde** dekker alle som representerte kjøpstedene Ålesund og Molde på Stortinget 1851–1921. Listen omfatter alle faste representanter og alle som møtte fast som vara for regjeringsmedlemmer eller avdøde representanter.

Ålesund og Molde fikk kjøpstadsrettigheter i henholdsvis 1848 og 1742. Fra det første Stortinget i 1814 utgjorde kjøpsteder egne bykretser, til forskjell fra landkretsene (amtene), ved stortingsvalg. Ved stortingsvalget i 1850 ble valgkretsen Kristiansund og Molde delt, og Ålesund og Molde dannet en krets. Ålesund og Molde valgte én representant i hele sin tid som egen valgkrets. Mellom 1859 og 1861 var kretsen delt i Ålesund og Molde, og kjøpstedene valgte hver sin representant. Ved stortingsvalget i 1921 ble kretsen slått sammen med Kristiansund til en felles krets for kjøpstedene i Møre og Romsdal fylke. Ved stortingsvalget i 1953 ble ordningen med bykretser avskaffet, og Ålesund, Molde og Kristiansund gikk inn i Møre og Romsdal fylke.

## 1851–1882

## 1883–1921

## Valgresultater

## Referanser
Jens Henrik Nordlie

**Jens Henrik Throne Nordlie** (1910–1996) var en norsk offiser, motstandsmann og forretningsmann. Han var direktør for Narvesen 1957–1975.

## Bakgrunn og familie
Jens Henrik Nordlie var sønn av oberst Oswald Fredrik Wilhelm Nordlie (1881–1954) og Anna Margrethe Holtermann Carlsen (1882–1959). Oswald Nordlie var offiser i feltartilleriet, NS-medlem fram til 1935, blant annet som leder for Hirden 1934–35. Oswald Nordlie var også høyere grads frimurer, ble kommandør av St. Olavs Orden i 1943 for sin rolle som overadjutant for Haakon VII, og var ved freden i 1945 medlem av Hærens Overkommando som generalinspektør for artilleriet.

## Liv og virke
Ved angrepet på Norge i 1940 var Nordlie løytnant og aspirant i Generalstaben. Han var medlem av NS fra 1933. I en kort periode var han fungerende sjef for Hirden i Oslo, men da krigen brøt ut, nektet han å melde seg for Quisling. Under felttoget i 1940 var han adjutant for general Otto Ruge.

I 1941 ble Nordlie ansatt som kontorsjef i Narvesen. Året etter i 1942 ble han rekruttert til militærkomiteen (MK) i Milorgs sentralledelse. Som MK2 sammen med Rolf Rynning Eriksen MK1, hadde Nordlie ansvaret for å utforme Sentralledelsens direktiver. Også generalløytnant Rolf Rynning Eriksen (1911–1994) var medlem av NS i 1940. I februar 1943 dro Nordlie til Sverige og derifra videre til Storbritannia. Etter at han kom til Storbritannia var han i etterretningstjenesten (FO II), i Forsvarets overkommando i London.

For sin innsats under krigen mottok han Deltagermedaljen og den amerikanske Frihetsmedaljen.

Etter krigen begynte han igjen i 1947 som kontorsjef i Narvesen og ble administrerende direktør i 1957. Denne stillingen hadde han til han gikk av med pensjon i 1975. Han ble deretter styreformann i Narvesen i 1977.  Han var også styreformann i og en av initiativtakerne til stiftelsen Fritt Ord, hvor høyesterettsadvokat Jens Christian Hauge var medstifter.

Nordlie var også sentral i oppbyggingen av norsk okkupasjonsberedskap i etterkrigstiden i form av Stay Behind og ROC.

## Referanser


 



## Litteratur
* 

* 

*
Filosofiåret 1420

**Filosofiåret 1420** er en oversikt over hendelser, utgivelser og personer med tilknytning til filosofi i 1420.
__NOTOC__
## Hendelser

## Publikasjoner

## Fødsler
*Giovanni Marliani, italiensk lege, filosof og astrolog (død 1483)
*ca. 1420 - Nicoletto Vernia, italiensk filosof og astrolog (død 1499) 

## Dødsfall
*9. august - Pierre d'Ailly, fransk kardinal, teolog og filosof (født 1350/1351)
*18. desember - Ibn Qāḍī Simāuna, islamsk teolog og filosof (født 1359) 


Fil:Pierre d'Ailly.jpg|Pierre d'Ailly(1350/1351-1420)
Filosofiåret 1458

**Filosofiåret 1458** er en oversikt over hendelser, utgivelser og personer med tilknytning til filosofi i 1458.

## Hendelser

## Publikasjoner

## Fødsler
*Kim Jeon, koreansk politiker og neokonfutsiansk filosof (død 1523) 
*ca. 1458 – Elia del Medigo (Elijah Delmedigo), italiensk filosof (død ca. 1493-1497)

## Dødsfall
*25. mars - Iñigo López de Mendoza, markien av Santillana og spansk humanist (født 1398)


Fil:Elia del Medigo 2.jpg|Elia del Medigo(ca. 1458 - ca. 1493-1497)
Filosofiåret 1489

**Filosofiåret 1489** er en oversikt over hendelser, utgivelser og personer med tilknytning til filosofi i 1489.

## Hendelser

## Publikasjoner

## Fødsler
***1489**-1494 – Juan de Sepúlveda, spansk humanist, filosof og teolog (død 1573)

## Dødsfall


Fil:Juan Ginés de Sepúlveda (cropped).jpg|Juan de Sepúlveda(1498-1573)
Gamle Nissens Pikeskole

**Gamle Nissens Pikeskole** er en bygning i Øvre Vollgate 15 i Kvadraturen i Sentrum i Oslo som opprinnelig huset Nissens Pikeskole, fra den stod ferdig i 1860 og frem til 1899. Bygningen har siden vært sykehus og kontorer. Den var tidligere kontorer for Den norske Bokhandlerforening og Den norske Forleggerforening, og da kjent som **Bokhandelens hus**. Et blått skilt på bygningen minner om tidligere Nissens Pikeskole.

Bygningen ble oppført i 1860 på oppdrag fra stadskaptein og maler G.L. Olsen og tegnet av arkitekt Emil Victor Langlet, som også tegnet Stortingsbygningen i en lignende stil; Stortingsbygningen ligger bare drøyt hundre meter unna og kunne opprinnelig ses fra pikeskolen; idag må man gå ca. 40 meter ned i gaten for å kunne se bort til Stortinget. Nissens Pigeskole var opprinnelig den største og dominerende bygningen i sine nærmeste omgivelser, men omgis nå av større bygninger og virker relativt mindre. Bygningen har hovedfasade i gul upusset tegl, preget av middelalderske forbilder, og har et sengotisk stiluttrykk. Fjerde etasje har rundbuede vinduer flankert av skulpturnisjer.

Nissens Pigeskole holdt til i bygningen fra den stod ferdig i 1860 til skolen flyttet til sin nye bygning i Niels Juels gate 56 – «Nye Nissens Pikeskole» – i 1899. Fra 1861 huset bygningen også lærerskolen ved Nissens Pikeskole, som i denne perioden primært hadde undervisning på ettermiddags- og kveldstid. Før 1860 hadde pikeskolen holdt til i Rosenkrantz' gate 7. På 1860-tallet bodde skolebestyrer og medeier Einar Lyche selv i bygningen i Øvre Vollgate. I folketellingen for 1875 bodde Hartvig Nissens enke Magdalena Nissen og andre medlemmer av Nissenfamilien, skolens pedell Hans Jansen og hans familie, tre tjenestefolk og enkelte losjerende, i bygningen. Ifølge adresseboken for 1879 bodde skolens bestyrer Bernhard Cathrinus Pauss i bygningen. I folketellingen for 1885 bor bare Bernhard Cathrinus Pauss, ektefellen Henriette Pauss, deres seks barn (herunder Nikolai Nissen Paus, Augustin Thoresen Paus og George Wegner Paus) og deres tre tjenestefolk fast i bygningen. I folketellingen for 1900 bor 23 sykehusansatte fast (herunder reservelege Einar Johan Berle, oversykepleier Anna Plesner og 14 sykepleiere) og 51 pasienter midlertidig i bygningen.

Fra 1899 til 1922 ble bygningen brukt som sykehus. I 1922 ble den kjøpt av Den norske Bokhandlerforening og Den norske Forleggerforening og tatt i bruk som hovedkontor med navnet Bokhandelens hus. Bygningen har siden blitt ombygget innvendig og er nå kontorer som leies ut til ulike virksomheter.


Fil:Nissens Pikeskole - Nissen's Girls' School.jpg|Nissens Pigeskole på 1800-tallet
Fil:Nissens Pigeskole, parti fra Toldbodgaden, hjørnet Kongens Gade, ca 1863.png|Nissens Pigeskole ca. 1863
File:Øvre Voldgade (Øvre Vollgate), Christiania (Oslo), Norway, ca. 1860.jpg|Øvre Vollgate med Nissens Pikeskole øverst i gaten, 1860–70-årene


## Referanser


## Eksterne lenker
*
Baltijskij-banegården

**Baltijskij-stasjonen** (russisk: Балти́йский вокза́л) eller **Baltijskij-banegården** eller **Baltikum jernbanestasjon** i St. Petersburg er en av  Russlands travleste jernbanestasjoner, på grunn av nærtrafikken.

Stasjonens arkitekt, Aleksander Krakau, brukte Gare de l'Est i Paris som forbilde. Byggingen tok til i 1854. Stasjonen ble åpnet 21. juli 1857 som **Peterhof-stasjonen**, siden den betjente Peterhofbanen, og betjente senere, som navnet tilsier, også den baltiske jernbanen.

Stasjonsbygningen har beholdt et glasstak over terminalplattformene og er flankert av to-etasjes vingbygninger. Den venstre var opprinnelig reservert medlemmer av den russiske herskerfamilie, som dro herfra til sine palasser i Strelna, Peterhof eller Oranienbaum. Et glasspanel på fasaden har fremdeles den opprinnelige klokken, tegnet av Pavel Bure, en ledende klokkemaker for tsaren.

I 1872, etter at jernbanelinjen var blitt forlenget til Reval (Tallinn), fikk jernbanestasjonen sitt nåværende navn. I 1931-32 ble stasjonen ombygd. Siden 1933 har stasjonen bare vært benyttet for nærtrafikk.

## Eksterne lenker
*
Filosofiåret 1486

**Filosofiåret 1486** er en oversikt over hendelser, utgivelser og personer med tilknytning til filosofi i 1486.

## Hendelser

## Publikasjoner

## Fødsler
*14. september – Heinrich Cornelius Agrippa, tysk polyhistor, teolog, jurist, lege og filosof (død 1535)
*ca. 1486 – Johannes Ferrarius, tysk jurist, teolog og filosof (død 1558)

## Dødsfall
Phil Galfond

**Phil Galfond** (født 16. januar 1985) er en amerikansk profesjonell pokerspiller. Galfond vant et World Series of Poker armbånd i WSOP 2008. han er også kjent for å ha vunnet millioner av dollar mot verdens beste spillere innen online poker.
## Referanser


## Eksterne lenker
*
Reto Hollenstein

**Reto Hollenstein** (født 22. august 1985 i Frauenfeld) er en sveitsisk landeveissyklist. 

## Meritter

;2011
:2.-plass, Ljubljana-Zagreb
:3.-plass, Tour de Haute-Autriche
;2013
:3.-plass i nasjonalt mesterskap på landevei

## Referanser


## Eksterne lenker
* 
*
Sébastien Reichenbach

**Sébastien Reichenbach** (født 28. mai 1989 i Martigny) er en sveitsisk landeveissyklist. Han sykler for Tudor Pro Cycling Team.

## Meritter

;2013
:Trophée Matteotti
;2019
:Sveitsisk mester i landeveisritt

## Referanser


## Eksterne lenker
* 
*
David de la Cruz

**David de la Cruz Melgarejo** (født 6. mai 1989 i Sabadell) er en spansk profesjonell landeveissyklist som sykler for Q36.5 Pro Cycling Team.

## Meritter

;2016
:9. etappe, Vuelta a España
;2017
:8. etappe, Paris–Nice
:3. etappe, Baskerland rundt
;2018
: 5. etappe, Ruta del Sol
: 8. etappe, Paris–Nice

## Referanser


## Eksterne lenker
* 
*
Filosofiåret 1514

**Filosofiåret 1514** er en oversikt over hendelser, utgivelser og personer med tilknytning til filosofi i 1514.

## Hendelser

## Publikasjoner

## Fødsler
*ca. 1514 – Johann Stoltz, tysk lutheransk teolog, filosof og reformator (død 1556)

## Dødsfall




## Se også
*Filosofi på 1500-tallet
Tron Steffen Westberg

**Tron Steffen Westberg** (født 1968) er en norsk folkemusiker og fele- og hardingfelespiller fra Røros. 

Westberg er født og oppvokst i bygda Brekken like ved svenskegrensen nordøst for Røros. Som 10-åring ble han med på felekurs hos Annar Gjelten. Han ble siden medlem av Brekken spellmannslag, og lærte mye av de andre medlemmene der, spesielt Jørgen Tamnes (1915–2000). Han har også gått i lære hos Harald Gullikstad (f.1939). Westberg fikk sin lærerutdanning ved Høgskolen i Telemark i Bø og lærte der også hardingfele og plukket opp flere slåtter fra området.

Han er kjent for å spille drivende og engasjert til dans. Han har fokusert mest på slåtter fra Rørosdistriktet og kanskje spesielt hjemmeområdet Brekken. Han spiller også hardingfeleslåtter fra Setesdal og Telemark. Han er videre musikalsk leder i *Brekken Spellmannslag*, medlem av gammeldansgruppen *Småviltlaget* og av trioen Westberg/Haugom/Frostvoll.
med *Småviltlaget* har han vunnet Landsfestivalen i gammeldansmusikk to ganger, mens trioen Westberg/Haugom/Frostvoll har vunnet Landskappleiken flere ganger. Westberg ble selv tildelt Sagaprisen i 1997 og vant kongepokalen under Landskappleiken i 1999.

## Diskografi i utvalg
* *Gammelpols* (ta:lik 2013)

## Se også
* Liste over kongepokalvinnere i folkemusikk

## Referanser


## Eksterne lenker
* folkemusikk.no Artikkel om Westberg
* rockipedia
Hagan

**Hagan** kan vise til:

* Hagan (Nittedal), et tettsted langs fylkesvei 401 lengst sør i Nittedal kommune i Akershus.
* Hagan (Eggedal), et småbruk og en boligeiendom i Eggedal i Sigdal kommune. 
* Hagan (Harstad)
Paris Jackson

**Paris-Michael Katherine Jackson** (født 1998), kjent som **Paris Jackson**, er en amerikansk skuespiller. Hun er eneste datter av Michael Jackson.

## Referanser



## Eksterne lenker
* 
* 
* 
*
Marina Aitova

**Marina Aitova** (født 1982) er en kasakhstansk friidrettsutøver som konkurrerer i høydehopp. Hun representerte landet sitt under Sommer-OL 2012 i London, der hun ble utslått i kvalifiseringen i høydehopp.

## Referanser

## Eksterne lenker
*
Gare de l'Est

**Paris Est** eller **Gare de l'Est** er en av de seks store jernbanestasjonene til SNCF i Paris. Den ligger tett ved Gare du Nord i det 10. arrondissement, mot Boulevard de Strasbourg, del av den nord-sør-aksen i Paris som byplanleggeren Baron Haussmann stod bak. Den er den eldste jernbanestasjonen i Paris, og det vestlige endepunktet for Paris–Strasbourg-jernbanen og Paris–Mulhouse-jernbanen.

Stasjonen åpnet i 1849.

## Bildegalleri

Fil:Rue d'Alsace et quais de la gare de l'Est 2019.jpg|Rue d'Alsace og perronger på Gare de l'Est i 2019 


## Eksterne lenker
*
Rådhusparken (Bodø)

**Rådhusparken** er en park som ligger i sentrum av Bodø. Den ble etablert i 1959, og er, sammen med Solparken, et samlingssted for bodøværingene. Rådhusparken ligger innenfor den sentrale bykjerna, mellom domkirka i vest, rådhuset i nord, Bodø postkontor i øst og Solparken sør for parken.

Parkens kvartal avgrenses av Torvgata i vest, Kongens gate i nord, postkontorets parkeringsplass i øst og Prinsens gate i sør.

Midt i Rådhusparken ligger rådhusbassenget, et plaskebasseng for barn, med en hvalrossenskulptur som skulptøren Ole Holand laget i 1961.
Presteidbrua

**Presteidbrua** er ei hengebru i betong og stål på fylkesvei 81 som krysser Presteidstraumen i Hamarøy kommune i Nordland. Broen hadde ved åpningen en lengde på 112,46 meter og en fri seilingshøyde på to meter. Konstruksjonen av brua ble påbegynt i 1955 og den ble åpnet i 1957. Den erstattet en skyssbåtrute som gikk mellom Presteid og Ulvsvåg.

## Referanser
Musée de la Camargue

**Musée de la Camargue** er et fransk friluftsmuseum i Mas du Pont-de-Rousty, om lag ti kilometer fra Arles mot Saintes-Maries-de-la-Mer.

År 1973 kjøpte *Fondation du Parc naturel régional de Camargue* et område i Mas du Pont-de-Rousty for å etablere et museum for Camargue, eller Rhônedeltaet.

Museet viser utviklingen i økonomi og kultur i Rhônedeltaet. En løype på 3,5 kilometer gir ulike perspektiv på dagens Camargue og landskapstypene i deltaet: eng, marsklandskap og bebyggelse.

Musée de la Camargue fikk i 1979 prisen Årets museum i Europa.

## Se også
* Bouches-du-Rhône

## Eksterne lenker
* 
* Musée de la Camargues webbplats
Franz Anton von Gerstner

**Franz Anton Ritter von Gerstner** (født 19. april 1796 i Prag, død 12. april 1840 i Philadelphia) var en bøhmisk ingeniør, sønn av Franz Josef von Gerstner.

Gerstner var 1819-24 professor i praktisk geometri ved det polytekniske institutt i Wien og beskjeftiget seg deretter fullt og helt med bygging av  jernbaner. Hans første verk var hestejernbanen mellom Budweis og Linz (1825 -28). I Russland bygde han 1834-37 den første jernbanen (St. Petersburg - Tsarskoje Selo - Pavlovsk).

Russerne engasjerte ham så til å bygge jernbanelinje fra St. Petersburg til Moskva. Han dro til USA dels for å studere jernbanene der, dels for å engasjere amerikanske ingeniører for Moskva-linjen, men døde kort tid etter ankomst i Philadelphia.
 
## Bibliografi
* *Über die Vortheile der Anlage einer Eisenbahn zwischen der Moldau und Donau*. Wien, 1824.
* *Bericht an die P.T. Herren Actionärs über den Stand der k. k. privilegierten Eisenbahn-Unternehmung zwischen der Moldau und Donau, vom Bauführer Franz Anton Ritter von Gerstner*. Wien, Dezember 1827.
* *Über die Vortheile der Unternehmung einer Eisenbahn zwischen der Moldau und Donau*. Wien, Februar 1829.
* *Handbuch der Mechanik. von Franz Joseph Ritter von Gerstner. Aufgesetzt, mit Beitr. von neuern englischen Konstruktionen vermehrt u. hrsg. von Franz Anton Ritter von Gerstner.* Wien 1831–1834.
* *Die innern Communicationen der Vereinigten Staaten von Nordamerika*. Wien 1842–1843 (posthumt).

## Referanser
Maverick (film)

***Maverick*** er en amerikansk westernkomedie fra 1994, basert på tv-serien med samme navn.

Tidenes største pokerturnering har blitt annonsert. Gevinst: En halv million dollar. Bret Maverick (Mel Gibson) er en garvet hasardspiller. Men siden han møtte på den skjønne, men svikefulle Annabelle Bransford (Jodie Foster), den farlige Angel og den gamle reven marshall Zane Cooper (James Garner), har han kun hatt bråk. Maverick mangler 3000 dollar for å delta i et All River's pokermesterskap om bord på en elvebåt - og han vil gjøre alt for å komme med. 

## Skuespillere

* Mel Gibson som Bret Maverick
* Jodie Foster som Annabelle Bransford
* James Garner som Zane Cooper
* Graham Greene som Joseph.
* Alfred Molina som Angel.
* James Coburn som Commodore.
* Dub Taylor som Room Clerk.
* Dan Hedaya som Twitchy.
* Paul L. Smith som Archduke.
* Geoffrey Lewis som Matthew Wicker.

## Referanser


## Eksterne lenker
*
Hergot kapell

**Hergot kapell** er et kapell i grenda Hergot, på nordsiden av Rombaken, i Narvik kommune i Nordland. Grunnsteinen til kapellet ble lagt ned i 1999, og vigslingen ble foretatt den 27. august 2005. Bygningen ble finansiert med 1,45 millioner kroner i innsamlede midler og 50 000 kroner i støtte fra Den norske kirkes landsfond. I 2009 ble det satt opp et klokketårn ved kapellet. På rallarkirkegården ved kapellet ligger mange av de som jobbet på Ofotbanen gravlagt.

## Referanser


## Eksterne lenker
* Hergot kapell i Kirkenorge.no
Filosofiåret 1475

**Filosofiåret 1475** er en oversikt over hendelser, utgivelser og personer med tilknytning til filosofi i 1475.

## Hendelser

## Publikasjoner

## Fødsler
*ca. 1475 – Charles de Bouvelles (Carolus Bovillus), fransk matematiker og filosof (død etter 1566)
*ca. 1460-1475 – Marcantonio Zimara, italiensk filosof og lege (død ca. 1532-1535)

## Dødsfall
*21. juni – Shin Suk-ju, koreansk politiker, maler og filosof (født 1417)
Filosofiåret 1417

**Filosofiåret 1417** er en oversikt over hendelser, utgivelser og personer med tilknytning til filosofi i 1417.

## Hendelser
## Publikasjoner

## Fødsler
*14. juli - Giovanni Andrea Bussi, italiensk humanist og katolsk biskop (død 1475)
*Shin Suk-ju, koreansk politiker, maler og filosof (død 1475)

## Dødsfall
*1408/1417 - Giovanni Conversini, italiensk humanist, akademiker og jurist (født 1343/1356)
*Roberto de' Rossi, italiensk humanist (født 1355)
*Giovanni Malpaghini, italiensk humanist (født 1346)
Bordalsbekken kraftverk

**Bordalsbekken kraftverk** er et vannkraftverk i Tysvær kommune i Rogaland.

Det er et elvekraftverk som utnytter et fall på 220 meter.

Installert effekt er 1,8 MW fra en peltonturbin. Årsproduksjon er 5,9 GWh.

Anlegget er utviklet i samarbeid mellom Haugaland Kraft og Sunnhordland Kraftlag.

## Referanser


## Kilder
* 
* NVE vannkraftdatabase
* SKL
* Haugaland Kraft (arkiv)
* Rainpower (arkiv)
Evje prestegård

**Evje prestegård** ligger et par hundre meter nordøst for Evje kirke, i Evje og Hornnes kommune i Setesdal i Agder.

Hovedbygningen ble oppført i 1843–44 på grunnlag av standardtegninger fra Kirkedepartementet utarbeidet av Jacob Sverdrup og H.D.F. Linstow. Det er et laftet bygg med noe valmet tak. Det finnes også et stabbur fra 1850. Anlegget er fredet.

## Eksterne lenker
* 
* Allstad
*
Fourneau Saint-Michel

**Fourneau Saint Michel** (Hochofen St. Michael)  er et friluftsmuseum som dekker provinsen Luxemburg i Ardennene i Belgia. 

Museet ligger i Ardennene i den Vallonske delen av Belgia. Museet ligger i en liten dal 7,5 km NNW fra byen Saint-Hubert og 11,5 km SSO fra byen Rochefort.  

## Utstilling
Museet består av to avdelinger som er atskilt av en felles parkeringsplass. Den ene hovedattraksjonen er et lite jernverk, der en masovn med tilhørende bygninger er det sentrale objekt.

På andre siden av parkeringsplassen ligger *Musée de la Vie rurale en Wallonie*, museets landbruksavdeling. Museet dekker 80 mål og har flere tun med tradisjonelle 1800-tallsbygninger fra ulike deler av Wallonien. Museet har også en stall med Ardennerhester. Denne hesterasen er blitt et spesielt symbol for Ardennene. 

## Eksterne lenker
*
Hovet (Hol)

**Hovet** er en fjellbygd i Hallingdal i Buskerud, beliggende i Hol kommune.

Hovet kirke ligger her.

## Galleri

Fil:View on Hallingskarvet.jpg|Utsikt på Hallingskarvet
Fil:Farm in the sunlight.jpg|Gård i sollys
Fil:Field with large round bales in white plastic.jpg|Felt med store runde baller i hvit plast
Fil:Farms in Hovet.jpg|Gårder i Hovet
Fil:Forest in the morning light of August.jpg|Skog i morgenlys i august
Fil:Church, Hovet.jpg|Hovet kirke
Fil:Storåne (Hallingdalselva), Hovet, Norway.jpg|Storåne
Fil:Håkonsæt Fjellvilla, Hovet.jpg|Håkonsæt Fjellvilla
Fil:Hovsfjorden in Summer.jpg|Hovsfjorden
Fil:Frozen Strandavatnet Lake.jpg|Strandavatnet
Fil:Street in Hovet.jpg|Hovet


## Litteratur
*
Thorleif Ellestad

**Thorleif Ellestad** (født 28. desember 1870 i Lomen i Vestre Slidre, død 21. juli 1942 i Oslo) var en norsk høyesterettsadvokat i Oslo.

Han ble cand.jur. ved Det Kongelige Frederiks Universitet våren 1897 og var sakførerfullmektig hos Chr. P. Killengreen i perioden 1897–99. I 1898 ble han overrettssakfører. Han drev egen advokatpraksis i Parkveien 25 i Christiania fra 1899. Han ble autorisert som høyesterettsadvokat 22. juni 1906. Han ble gift 8. mai 1913 i Paris med Karoline Louise Paus, datter av Bernhard Cathrinus Pauss og Anna Henriette Wegner. De var foreldre til advokat Arne Ellestad og forlagsredaktør Bent Ellestad. Etter hans død overtok sønnen hans advokatpraksis.

## Referanser
Løten prestegård

**Løten prestegård** ligger nord for Løten kirke. Både kirke og prestegård har vært på stedet siden middelalderen. Den tidligere prestegården brant ned til grunnen i 1705, og dagens anlegg er fra etter dette. I 1732 bestod prestegårdanlegget av våningshus, borgstue, drengestue, bryggerhus, melkekammer samt et bolighus til, og det var formodentlig en låve på stedet.

Det er imidlertid gjort om adskillig på gårdsanlegget etter dette. En gang i perioden 1796–1814 ble det oppført nytt våningshus. Våningshuset fra 1705 ble gjort om til drengestue, og fra 1879 var den forpakterbolig. Den er siden tatt ned og flyttet til Hedmarksmuseet. Etter at ny prest kom til stedet i 1919, ble flere bygninger (deriblant låven, stallåven, fjøset og  grisehuset) revet, og det ble oppført ny forpakterbolig. Hovedbygningen er i dag fredet.

Gårdsdriften er bortforpaktet og ikke en del av prestens virksomhet.

## Referanser


## Eksterne lenker
* 
*  Opplysningsvesenets fond 
*  Løten kommune 
*
Skal vi danse (sesong 9)

Den niende sesongen av *[[Skal vi danse (TV-program)|Skal vi danse]]* startet 14. september 2013 og endte 23. november 2013. I denne sesongen deltok Isabella Martinsen, Linda Johansen, Pål Anders Ullevålseter, Venke Knutson, Jarl Goli, Kim-Daniel Sannes, Kathrine Sørland, Carl I. Hagen, Eli Hagen, Rein Alexander (erstatter for Tom Nordlie) og Eirik Søfteland. 

Programledere var Guri Solberg og Carsten Skjelbreid. Vinner ble Eirik Søfteland, etter å ha slått Kim-Daniel Sannes i finalen. 

Dommere var Trine Dehli Cleve, Tor Fløysvik, Karianne Stensen Gulliksen og Christer Tornell.

## Par

## Resultater

### Seriens høyeste og laveste poengsum
De beste og dårligste fremføring i hver dans i henhold til dommerens poeng er som følger:

### Gjennomsnitt

## Uke for uke
### Uke 1: Premiere

### Uke 2: Første par ut

### Uke 3

### Uke 4: Norsk musikkveld

### Uke 5

### Uke 6

#### Gruppedans

### Uke 7

#### Wienervals

### Uke 8

#### Salsa

### Uke 9: Kvartfinale (Filmkveld)

### Uke 10: Semifinale

### Uke 11: Finale

## Referanser
Paustians hus

**Paustians hus** er et stort møbelshowroom i Kalkbrænderiløbskaj 2, Nordhavnen i København. Det ble reist i 1987 og er tegnet av arkitekt Jørn Utzon. Sønnen Jan deltok i oppføringen og hans bror 
Kim tegnet to tilhørende bygninger i 2010.

Inspirasjonen til husets søyler er hentet fra de høye, slanke stammene i en bøkeskog. Oppe under loftet deler søylene seg som grener og blader i en trekrone. 

Kim, Jan og Jørn Utzon mottok Betonelement-Prisen for Paustians Hus i 1987.

## Fredning
Paustians Hus ble fredet i 2012. Fredningen omfatter møbelhuset med tilbygget, restaurantbygninger samt arealene rundt.

## Referanser


## Eksterne lenker
*
Almesåkra

**Almesåkra** er et sogn i det sørlige Sverige. Det ligger i Nässjö kommune i Jönköpings län i landskapet Småland. 

Arealet er 65 kvadratkilometer, og av dette er 58,72 landareal. 

Antall beboere  i sognet er 206 i desember 2022. 

Sognets kirke er Almesåkra kirke. 

## Referanser
Hillágurra

**Hillágurra** (nordsamisk) er en bygd i Tana kommune i Finnmark. Stedet ligger på nordsiden av elva Tana, ved riksgrensen til Finland.

Europavei 6 går gjennom bygda. Avstanden til kommunesenteret Tana bru er 22 kilometer.

## Referanser
Ana Šimić

**Ana Šimić** (født 5. mai 1990) er en kroatisk friidrettsutøver som konkurrerer i høydehopp. Hun representerte landet sitt under Sommer-OL 2012 i London, der hun ble utslått i kvalifiseringen i høydehopp. 

## Referanser


## Eksterne lenker
*
Staying In

***Staying In*** er debutalbumet til diskJokke. Albumet ble gitt ut i 2007 av det norske plateselskapet Smalltown Supersound.

Albumet ble godt mottatt av norske anmeldere. *[[Dagbladet]]s* Sigrid Hvidsten sammenligner albumet med «en rave i Tarjei Vesaas' *Isslottet*» hvor «[f]rosne cinematiske lydlandskaper settes opp mot feite houserytmer og pulserende diskovibber». Hun konkluderer med at albumet er «kaldt, men kult».

## Spor
# «Folk I Farta» (6:47)
# «Staying In» (3:54)
# «Større Enn Først Antatt» (5:26)
# «I Was To Go To Marrocco And I Don't See You» (5:34)
# «Interpolation» (5:55)
# «Cold Out» (5:38)
# «Flott Flyt» (6:41)
# «Glatt» (5:20)
# «The Dinner That Never Happened» (6:02)
# «Some Signs Are Good» (4:45)

## Referanser
Lexikon des Mittelalters

**Lexikon des Mittelalters** (forkortes vanligvis *LMA*, eller *LexMA*) er et tyskspråklig ni-binds fagleksikon med middelalderhistorie og -kultur som tema. De over  artiklene dekker tidsperioden fra senantikken til rundt år 1500 og omfatter Europa, Østromerriket og den arabiske verden. Verket er skrevet av forfattere fra ulike nasjoner. 

For studiet av vestlig middelalder regnes *LexMA* som uunnværlig, selv om nyere historieforskning er i ferd med å gjøre de første bindene faglig utdatert. 

Bind 1 (1980) til 6 (1993) ble gitt ut på Artemis, bind 7 (1995) til 9 (1998) av *LexMA-Verlag München*. Et registerbind kom ut i 1999.

Metzler-Verlag Stuttgart / Weimar gav i 1999 (ISBN 3-476-01742-7) ut en studentutgave og i 2002 kom en pocketutgave på dtv (ISBN 3-423-59057-2). I 2000 forelå oppslagsverket på CD-ROM og som onlineversjon.

## Se også
* Dictionary of the Middle Ages

## Eksterne lenker
* Christian Heitzmann: Omtale i *Informationsmittel für Bibliotheken* (IFB) 7(1999) 1/4.
* Omtale av CD-ROM-utgaven 
* Artikkel i ''GenWiki''
Dawson-Lambtonbreen

**Dawson-Lambtonbreen** er en isbre med store bresprekker på sørøstsiden av Weddellhavet like vest for Brunt isbrem. Breen ble oppdaget i januar 1915 av en britisk ekspedisjon ledet av Ernest Shackleton. Han navnga isen etter Elizabeth Dawson-Lambton, som støttet ekspedisjonene til Shackleton økonomisk.

## Proveniens
*
Søylegården (Halden)

**Søylegården** eller **Søilegaarden**, også kjent som **Poulsengården** er en fredet bygård i empirestil i Svenskegata 10 i Halden sentrum. Bygningen ble oppført etter den store bybrannen i 1826 for kjøpmann Christopher Poulsen. Arkitekt var Christian H. Grosch som i Halden også stod bak Immanuels kirke og latinskolen i Storgata 6. Bygningen er blitt betegnet som et av Grosch' beste ungdomsarbeider. Oskar Andersen Dietz var en av de tidligere eierne av Søylegården, og han eide den fra april 1872 til 9. mars 1915.

## Beskrivelse

Søylegården har adresse og fasade mot Svenskegata, men dagens hovedinngang som trolig kom til i forbindelse med ombygging i første halvdel av 1900-tallet er i sidegata Jacob Stuarts gate. Bygningens fasade er delt i tre, hvor den midtre delen er trukket tilbake og har to murte og pussede søyler som bærer sin del av gesimsen. Gesimsen over søylene er dekorert med voluttformede konsoller, mens søylene har egyptiserende kapiteler med lotus- og palmeblader. Fasaden er trolig inspirert av et landsted Grosch' læremester i København C.F. Hansen tegnet for Cesar Godeffroy i Altona. Grunnmuren er i naturstein med teglsteinshvelvinger som trolig er fra før bybrannen. Taket er dekket med teglsten og valmet, men i sør er det en branngavl mot naboeiendommen. Vinduene er uten innramming, bortsett fra de to vinduene i første etasje i fasaden mot Svenskegata som har monumental empireinnramming.
Opprinnelig bestod bygningsmassen også av en sidebygning mot Jacob Stuarts gate og uthusbygninger mot Busterudparken, men disse ble revet omkring 1960.

## Referanser




## Eksterne lenker
*
Delay Point

**Delay Point** er et klippenes på 185 m på vestsiden av Melba Peninsula, rundt 6&nbsp;nautiske mil vest for Cape Charcot. Det ble oppdaget av Den australasiatiske antarktisekspedisjonen under Mawson, 1911–14, og fikk dette navnet av ekspedisjonen fordi dårlig vær gjorde at de ble forsinket (*delay* på engelsk) under en sledetur i november 1912.

## Referanser
Ruth Beitia

**Ruth Beitia** (født 1979) er en spansk friidrettsutøver som konkurrerer i høydehopp. Hun representerte landet sitt under Sommer-OL 2012 i London, der hun ble nummer 4 i høydehopp. 

Hun tok gull under Sommer-OL 2016.

## Referanser


## Eksterne lenker
*
Deildenapen

**Deildenapen** er et bredt fjellmassiv med en høyde opp mot 2050&nbsp;moh. som danner østveggen av Deildedalen i Austre Petermannkjeda i Wohlthatmassivet. Det ble oppdaget og kartlagt fra flyfoto av den Den tredje tyske antarktisekspedisjonen, 1938–39. Det ble kartlagt på ny fra flyfoto og landmålinger av Den sjette norske antarktisekspedisjonen, 1956–60.

## Referanser
Alpha Island

**Alpha Island** eller **Isla Huidobro** er en liten øy som ligger mellom Epsilon Island og Delta Island i Melchior Islands i Det antarktiske arkipel. Øya ble kartlagt av Discovery Investigations i 1927 og  kalt opp etter den første bokstaven i det greske alfabetet, i samsvar med navn på andre øyer i gruppen. Øya ble kartlagt av argentinske ekspedisjoner i 1942, 1943 og 1948.

## Litteratur
*  United States Geological Survey-artikkelen «Alpha Island » (innhold fra Geographic Names Information System)
Mount Aciar

**Mount Aciar**, også kalt **Monte Ferrer**, **Mount Ehrlich** og **Monte E**, er et fjell med en høyde opp mot 1&nbsp;300&nbsp;moh mellom toppen av Rushbreen og Jennerbreen i Solvay Mountains på Brabant Island i Det antarktiske arkipel.

Fjellet ble navngitt Monte Ferrer av en argentinsk ekspedisjon i 1953 etter Teniente F. Ferrer, men et argentinsk kart fra 1957 benytter navnet Monte Primer Teniente Aciar. Etter flyfotografering i 1956/57 av Falkland Islands and Dependencies Aerial Survey Expedition (FIDASE) ble fjellet av britiske myndigheter navngitt Mount Ehrlich etter den tyske legen og hematologen Paul Ehrlich (1854-1915). US Board on Geographic Names aksepterte navnet Mount Aciar i 1965.

## Referanser
Mount Allo

**Mount Allo** er et kjennelig, snødekt fjell, 285 moh, som ligger på Neyt Point nordøst på Île Liège i Det antarktiske arkipel. Det ble oppdaget av Belgica-ekspedisjonen, 1897–99, og kalt opp etter M. Allo, generaldirektør de la Marine i Anvers (Antwerpen).

## Litteratur
Mount Ancla

**Mount Ancla** er et fjell, 815 moh, som ligger 2 nautiske mil (3,7&nbsp;km) nord for Cape Lancaster på Île Anvers i Det antarktiske arkipel. Bortsett fra en steinrygg på sørsiden, er fjellet snødekt. Fjellet ble kartlagt av Falkland Islands Dependencies Survey (FIDS) i 1944 og 1955. Navnet Monte Ancla dukket først opp på et argentinsk kart fra 1950.

## Litteratur
Barbora Strýcová

**Barbora Záhlavová-Strýcová** (født **Strýcová**; 1986) er en tsjekkisk profesjonell tennisspiller.

Hennes beste plassering på verdensrankinglisten er 16.-plass i single (16. januar 2017) og 7.-plass i double.

## Referanser


## Eksterne lenker
* 
*
Mount Banck

**Mount Banck** er et gjenkjennelig fjell av rød stein, 675 moh, som dominerer den lille halvøya like vest for Mascias Cove, på vestkysten av Graham Land. Under Belgica-ekspedisjonen i 1898 vart navnet «Ile Banck» benyttet om det som ble kartlagt som en øy adskilt fra fastlandet av et smalt sund. Flyfoto viste at det i virkeligheten er en liten halvøy, der dette fjellet dominerer.

## Litteratur
*
Deildedalen

**Deildedalen** er en liten dal som er delvis fylt med is og har åpning i nord, mellom Deildenapen og et lignende fjellmassiv like vest i Austre Petermannkjeda i Wohlthatmassivet i Dronning Maud Land. Dalen ble oppdaget og kartlagt fra flyfoto av Den tredje tyske antarktisekspedisjonen i 1938–39. Den ble også kartlagt fra flyfoto og landmålinger av Den sjette norske antarktisekspedisjonen i 1956–60.

«Deilde» er et gammelt navn for et grensemerke eller en grensestein. 

## Se også
*Deildegast

## Referanser
Delta Island

**Delta Island** er en øy som ligger nær sørøst for Lambda Island og øst for Alpha Island i Melchior Islands i Det antarktiske arkipel. Navnet er hentet fra det greske alfabetet og ble trolig gitt av Discovery Investigations som grovt kartla øya i 1927. Øya ble kartlagt av argentinske ekspedisjoner i 1942, 1943 og 1948.

## Referanser
Mount Beddie

**Mount Beddie** er et rundt, snødekt fjell med en høyde på opp mot 435 moh på Hulot Peninsula i sørvestenden av Brabant Island i Det antarktiske arkipel. Fjellet ble kartlagt og navngitt av Den franske antarktisekspedisjonen, 1903–05, ledet av Jean-Baptiste Charcot.

## Litteratur
Mount Bulcke

**Mount Bulcke** er et bratt fjell, 1030 moh, ytterst på en isdekt utstikker som strekker seg fra sør fra Solvay Mountains helt sør på Brabant Island i Det antarktiske arkipel. Det ble oppdaget av Belgica-ekspedisjonen under Gerlache, 1897–99, og ble navngitt av han etter Bulcke som støttet eksepdisjonen økønomisk.

## Litteratur
* ''
Det russiske fascistpartiet

**Det russiske fascistpartiet** (russisk: Российская фашистская партия), forkortet **RFP**, var en liten russisk immigrant-bevegelse som holdt til i Mandsjukuo i løpet av 1930- og 1940-tallet. Fascistiske holdninger hadde eksistert blant de mandsjuriske russerne siden oktoberrevolusjonen og blitt fremmet av den russiske fascistorganisasjonen. Hemmelige møter mellom de forskjellige russiske fascistgruppene førte til at Det russiske fascistpartiet ble grunnlagt 26. mai 1931 under ledelse av generalmajor Vladimir Dmitrievisj Kozmin. Partiet brukte slagordet «gud, nasjon, arbeidskraft» og publiserte tidsskriftet *Natsiya*. Partiets mål var å utnytte den usikre posisjonen til de kommunistiske lederne når de ble satt under press fra både intern og ekstern opposisjon til å etablere et fascistisk styre etter italiensk mønster. 

I tett samarbeid med Japan ble RFP den mest innflytelsesrike innvandrerbevegelsen i Mandsjukuo. I 1932 etablerte de blant annet en partiskole i Harbin. Partiets generalsekretær Konstantin Rodsajevskij assisterte den keiserlige japanske hær i å etablere Asano gruppen som var en etnisk russisk spesialstyrke i Kwantunghæren. Den hadde i oppgave å utføre sabotasje aksjoner mot den sovjetiske hæren i tilfellet en japansk invasjon av Sibir og det russiske fjerne østen. 

I 1935 skrev Rodzaevsky en bok *Den nasjonale staten Russland*. I boken sto partiets partiprogram. Målet deres var at fascisme skulle være den ledende ideologien i Russland innen 1. mai 1938 og fjerne jødene fra Russland. Partiet hadde et tett bånd til den russisk-ortodokse kirke, der partiet lovet at det skulle være tette relasjoner mellom staten og kirken. RFP lovet også å respektere de forskjellige nasjonalitetene som holdt til i Russland og iverksette korporativisme. 

Under andre verdenskrig ble partiets aktiviteter utenfor Mandsjukuo stadig redusert. Partiet ble særlig sterkt begrenset etter at Japan inngikk en nøytralitetspakt med Sovjetunionen i 1941. Partiet ble offisielt lagt ned 1. juli 1943. De gjenværende delene av partiet ble ødelagt av Den røde armé under den sovjetiske innvasjonen av Mandsjukuo. Partiets generalsekretær Rodzaevsky ble tatt til fange og henrettet ett år senere.

## Referanser


## Eksterne lenker
* 'The All-Russian Fascist Party'
* Various photos
Eugenie Bouchard

**Eugenie Bouchard** (født 25. februar 1994 i Montréal) er en canadisk profesjonell tennisspiller.

Hun har spilt tre Grand Slam-semifinaler i 2014, Australian Open, French Open og Wimbledon. De to første tapte hun, men i den tredje vant hun og kom til spille sin første finale i en Grand Slam-turnering.

I Australian Open 2014 vant hun over Tang Haochen, Virginie Razzano, Lauren Davis, Casey Dellacqua og i kvartfinalen Ana Ivanovic. Hun tapte semifinalen til Li Na.

På veien til semifinalen i French Open slo hun ut Shahar Peer, Julia Görges, Johanna Larsson, Angelique Kerber og Carla Suárez Navarro. Semifinalen tapte hun til Marija Sjarapova med 6–4, 5–7, 2–6.

I Wimbledon-turneringen 2014 har hun beseiret Daniela Hantuchová, Silvia Soler Espinosa, Andrea Petkovic, Alizé Cornet, Angelique Kerber i kvartfinalen og Simona Halep i semifinalen. I finalen møtte hun Petra Kvitová som tidligere har vunnet Wimbledon (2011), Bouchard var sjanseløs og tapte finalen med 3–6, 0–6.

Hun måtte trekke seg fra kamp under WTA-touren i Auckland på New Zealand i 2023 på grunn av matforgiftning.

## Referanser


## Eksterne lenker
* 
*
Rainer Stange

**Rainer Stange** (født 1964) er en norsk landskapsarkitekt.

## Oppvekst og utdannelse
Stange er oppvokst i Ramnes i Re og utdannet landskapsarkitekt fra Norges miljø- og biovitenskapelige universitet (NMBU), tidligere Universitetet for miljø- og biovitenskap og Landsbrukshøgskolen i Ås, og École Nationale Supèrieure du Paysage i Versailles.

## Karriere
Rainer Stange har to års praksis fra byplan- og arkitektkontorer i Paris fra 1991 til 1992, og arbeidet hos Snøhetta fra 1993 til 2005. I 2005 var han en av grunnleggerne av landskapsarkitekturfirmaet Dronninga landskap, der han i 2023 solgte seg ut, og grunnla Bokemo sammen med sivilarkitekt Per-Olav Hagen.

Fra 2004 har han vært professor ved Arkitektur- og designhøgskolen i Oslo, Institutt for urbanisme og landskap.

Stange har prosjektert blant andre disse anleggene:
* Revetalbekken park, Tønsberg, 2025
* STI FOR ØYE, Stokke, Sandefjord, 2025
* Klosterenga park, Oslo, 2023
* Sandvika elvepromenade, 2023
* Langbrygga, Arendal. 2022
* Kirkeparken og Storrgata, Tromsø, 2020
* Sartorlunden, Øygarden, 2019
* Bjerkedalen park, 2015
* Dronning Eufemias gate, Oslo, 2014
* Kong Håkon 5.s gate, Oslo, 2014
* Bjerkedalen park, Oslo, 2013
* Karl Johans gate, Oslo, renoveringen til 100-årsjubileet 2005 (Hovedstadsaksjonen 2004)
* Parken til Bjølsen Studentby, 2005
* Stange Gjestegård, Ramnes i Vestfold


Langbrygga, Arendal.jpg|Langbrygga, Arendal
STI FOR ØYE.jpg|Skulptursti gjennom ny bokemo, STI FOR ØYE, Stokke
Klosterenga park.jpg|Hovinbekken er åpna gjennom nye Klosterenga park
Svinningbekken.jpg|Lundene av kortreist lønn langs Svinningbekken
Kanalen, Kirkeparken, Tromsø.jpg|Kanalen, Kirkeparken, Tromsø


## Referanser


## Litteratur
* 50 år. *[[Aftenposten]]*, 26. juni 2014, side 43

## Eksterne lenker
*
Cercamon

**Cercamon** (gammeloksitansk: «ordsøker») var en av de første kjente oksitanske trubadurer (*trobadors*).

## Liv
Det meste av biografisk materiale om Cercamon er basert på rykter og gjetninger, men han kom sannsynligvis fra Gascogne og var muligens aktiv i årene rundt 1137 til 1149, hovedsakelig ved hoffet til hertug Vilhelm X av Akvitania, kanskje også hos Eble III av Ventadorn.

Cercamon skapte den provencalske klagesangformen *[[planh]]* og dediserte en slik, *[http://www.trobar.org/troubadours/cercamon/cmn6.php Lo plaing comenz iradamen]*, til Vilhelm X etter hans død 9. april 1137. I tillegg skapte Cercamon *[[tenso]]*, en form for rytmisk «debatt» der to diktere skrev hver sin strofe, og kanskje også *[[sirventes]]*, «knektedikt».

Sju dikt er bevart etter Cercamon, hvorav et som ikke med sikkerhet kan tilskrives ham. Ingen melodiene er bevart, heller ingen av de *[[pastoreta]]s* («hyrdesanger») som han var mest kjent for i sin samtid.
 
Cercamon kan ha vært mentor for Marcabru.

Det finnes holdepunkter for å anta at Cercamon døde under et korstog mens han var i Ludvig VII av Frankrikes følge.

## Verk
* *Quant l'aura doussa s'amarzis* («Når luften går fra mild til bitende»)
* *Ab lo temps qe fai refreschar* («Med foryngelsens årstid»)
* *Assatz es or' oimai q'eu chan* («Det er på høy tid at jeg synger»)
* *Ab lo pascor m'es bel qu'eu chan* (Ved påsketider liker jeg å synge)
* *Puois nostre temps comens'a brunezir* («Nå som vår årstid mørkner»)
* *Lo plaing comenz iradamen* («Nedslått jeg begynner på min sørgesang»)
* *Car vei finir a tot dia* («Siden jeg ser kjærlighet hver dag»)
* *Per fin'Amor m'esjauzira* («Jeg skal synge en lovsang om nobel kjærlighet»)

## Referanser


## Litteratur
* Dietmar Rieger, red. og oversetting: *Mittelalterliche Lyrik Frankreichs 1. Lieder der Trobadors.* Zweisprachig Provençalisch & Deutsch. Reclams Universal-Bibliothek, Stuttgart 1980 ISBN 3-15-007620-X (av Cercamon *Da unser Himmel sich zu bedecken beginnt …* med kommentarer av redaktøren.)
* Alfred Jeanroy (1966). *Les Poésies de Cercamon*. Paris: Libraire Honoré Champion.
* George Wolf, og Roy Rosenstein (1983). *The Poetry of Cercamon and Jaufre Rudel*. London: Garland Publishing, Inc.
* J. Boutière, A.-H. Schutz (red) *Biographies des troubadours* Paris: Nizet, 1964) s.&nbsp;9–13.

## Eksterne lenker
*
Narvik Krigsmuseum

**Narvik Krigsmuseum**, tidligere kalt **Nordland Røde Kors krigsminnemuseum** og ofte omtalt som **Narvik krigsminnemuseum**, er et militærhistorisk museum som ligger i Det 4. hjørnet i Narvik sentrum i Nordland. Museet har et utstillingsareal på  kvadratmeter og viser slaget om Narvik 1940 og situasjonen i Nord-Norge under andre verdenskrig ved hjelp av fotografier, plansjer og ulike gjenstander. I 2015 og 2016 hadde museet i overkant av 20 000 besøkende årlig.

Musset har en særlig oppgave i å fortelle historien om Beisfjord fangeleir, en av de mest brutale fangeleirene i Nord-Norge. 

## Historie
Museet startet i 1964 som Nordland Røde Kors krigsminnemuseum. Det holdt opprinnelig til i Torvhallen på Narvik torg, der det hadde et utstillingsareal på tusen kvadratmeter. Utenfor sto ankeret til panserskipet «Eidsvold». Eier var Stiftelsen Nordland Røde Kors Krigsminnemuseum og kompetansesenter 1. januar 2014 overtok stiftelsen Narviksenteret museumsdrifta.
Museet åpnet i Narviksenteret, et nybygd kunnskapssenter i Det 4. hjørnet, i juli 2016.

## Besøkstall
* 2015: 23 500
* 2016: 21 365

## Galleri

Frigjøringen av Narvik 1940-2015 35.JPG|Nordland Røde Kors krigsminnemuseum i sine tidligere lokaler i Torvhallen. 
Frigjøringen av Narvik 1940-2015 40.JPG|Soldater fra Brigade Nord utenfor museet på 75-årsjubileet for byens gjenerobring 28. mai 2015. 
Ehrhardt 7.5 cm Model 1901 modified.jpg|Kanon brukt under slaget om Narvik


## Se også
* Stiftelsen Narviksenteret
* Okkupasjonshistoriske samlinger i Norge, andre hjemmefrontmuseer som formidler krigshistorien

## Referanser


## Eksterne lenker
* Hjemmeside
Uskyldighetens museum

**Uskyldighetens museum** (tyrkisk: *Masumiyet Müzesi*) er et museum i området Çukurcuma i Beyoğludistriket i Istanbul i Tyrkia. 

Den tyrkiske nobelprisvinneren i litteratur Orhan Pamuk skapte museet i tilknytning til sin roman *Uskyldighetens museum*. 

## Museet og romanen
Museet og boken ble skapt samtidig og forteller historien om to familier i Istanbul. Begge gir et bilde av overklasseliv i Istanbul fra begynnelsen av 1970-tallet til begynnelsen av 2000-tallet. Romanen gir detaljene i beretningen om Kemal, en formuende og kjent person i Istanbul som blir forelsket i sin fattige kusine, og museet stiller ut gjenstandene som har en rolle i historien. Samlingen, som består av mer enn tusen gjenstander, stilles ut i et hus fra 1800-tallet på hjørnet mellom Çukurcuma Sk og Dalgiç Sk.

## Historikk

Orhan Pamuk begynte å samle gjenstandene til museet midt på 1990-tallet. Han har fortalt at en del kommer fra familie og venner, andre stammer fra andre forbindelser i Istanbul eller andre steder i verden. Men forfatteren har ikke opplyst om hvilke gjenstander som er direkte knyttet til sitt eget liv. Han understreker at museets fortelling skal koples til romanen og ikke til Pamuks eget liv.”

## Konsept

Museet ligger i en del av Istanbul som er kjent for trange gater med antikvitetsbutikker. Museet inneholder et antall tablåer eller installasjoner, hvert enkelt svarer til romanens 83 kapitler. Utstillingen inkluderer blant annet et stort glassmonter som inneholder 4213 sigarettsneiper som Füsun har røkt, en samling saltkar, samt malerier og kart over gatene der romanens hendelser utspiller seg.

Orhan Pamuk utviklet ideen om museet og boken parallelt helt fra begynnelsen av, så museet kan ikke sees på som et museum over boken. 

*Uskyldighetens museum* fikk i 2014 prisen Årets museum i Europa.

## Referanser


## Eksterne lenker
*
Tsarskoje Selo-traktaten

**Traktaten i Zarskoje Selo** (Готторпский вопрос, også *Makeskiftetraktakten*) var et dansk-russisk makeskifte av landområder i Holstein og Oldenburg. Traktaten gav Danmark garanti for besittelsen av hele Slesvig og løfte om overdragelse av de gottorpske deler av Holstein. Den ble underskrevet 27. august 1773 på Katarinapalasset i Tsarskoje Selo, 24&nbsp;km syd for St. Petersburg.

## Deltagere
Parterne i avtalen var 
* Det danske monarki 
* Den russiske kronprins Paul (senere keiser Paul I av Russland i sin egenskap av regjerende hertug av Holstein-Gottorp

## Forberedelse
Traktaten hadde gjennom flere år vært gjenstand for forhandlinger mellom den danske regjering og hertug Pauls mor (keiserinne Katarina II), som selv var datter av en gottorpsk prinsesse.

Fra dansk side var formålet med traktaten dels at få Holstein samlet under én fyrste og dels å bidra til en løsning av de innviklede arveforhold i det danske monarki.

## Innhold
Traktaten var et makeskifte, der hertug Paul gav avkall på sin del av hertugdømmet Holstein mot at få overlatt grevskapene Oldenburg og Delmenhorst, som hadde hørt til Det danske Monarki siden 1667. Hertug Paul overlot snart regentskapet i sine nye grevskaper til sin slektning fyrstbiskopen av Lübeck.

Traktaten er blitt betegnet som den største byttehandel (makeskifte) i 1700-tallets Europa.

## Følger for Russland
Traktaten gjorde den russiske keiser til overhode for fyrstehuset i landet Oldenburg. Derfor skulle endringer av den oldenburgske tronfølgelov fremover godkjennes i St. Petersburg. Etter russisk oppfatning gjaldt det samme i Holstein. Derfor kunne den senere kong Christian IX først bli dansk-holstensk tronarving etter at keiseren hadde godkjent ham.

Det russiske synspunkt ble understreket av at de russiske keisere helt frem til 1917 kalte seg *regjerende hertuger av Slesvig og Holstein*.

## Følger for Oldenburg
I 1774 godkjente den tysk-romerske keiser Josef II av Oldenburg og Delmenhorst ble slått sammen til hertugdømmet Oldenburg. I 1815 fikk landet lov til å kalle seg storhertugdømme. Denne betegnelse var i bruk i 1829-1918. Oldenburg, som var blitt republikk i 1918, måtte i 1937 avstå det tidligere fyrstebispedømme Lübeck til Preussen.

Ved slutten av 1800-tallet godkjente den russiske keiser at hvis den storhertuglige slekt døde ut, skulle de titulære hertuger av Glücksburg være arvinger til Oldenburg.

## Følger for Danmark og Holstein
I 1851 godkjente den russiske keiser *prins Christian av Glücksborg* som arving til Holstein. Dette bante vei for at han under navnet *[[Christian IX]]* kom på den danske trone i 1863.

I 1937 ble det tidligere fyrstebispedømme Lübeck i Østholsten en del av det dengang prøyssiske Holstein.